Slegs roetinebesoek vir ZumaPres. Jacob Zuma Pres. Jacob Zuma is glo net vir ŉ roetine-ondersoek in die hospitaal opgeneem, het die ANC Sondag bevestig. Zuma (72) is Saterdag in ŉ hospitaal in Pretoria opgeneem met die opdrag dat hy moet rus ná ŉ veeleisende verkiesingsveldtog en oorgang na die nuwe administrasie, het Mac Maharaj, woordvoerder van die presidensie, gesê. Hy wou nie bekend maak in watter hospitaal Zuma opgeneem is nie. Die ANC-leierskap het Vrydag aanbeveel dat Zuma moet rus. Adjunkpresident Cyril Ramaphosa en Gwede Mantashe, sekretaris-generaal van die party, het dit beaam. Dit is Zuma se tweede termyn as president. Mantashe het gesê dit is net ŉ roetinebesoek vir Zuma. “Ons het gehoor hy sal gistermiddag [Saterdag] of vandag ontslaan word,” het hy gesê. “Ons verwag dat hy nog sal rus.” Mantashe het Sondag bevestig dat die ANC-leierspan een vir een ŉ blaaskans sal neem. Hy was self reeds nege dae lank met vakansie. -SAPA